recursal/SuperWikiNEXT-32B huggingface dataset:
**Концерт за труба** е концерт за соло труба или ансамбл, обично оркестар. За првпат се појавува со развојот на соло концертот во барокниот период. Во репертоарот на концерти за труба учествуваат важни композитори од разни периоди. Едно од најпретставителните дела е „Концерт за труба во Е-мол" од Јозеф Хајдн.

Традиционално ова е дело во три става, а современите понекогаш имаат по четири и повеќе става. Кај некои концерти, особено барокните и современите, трубата ја придружува камерен ансамбл наместо оркестар.

Некои концерти за труба
-----------------------

Ова е список на позастапените концерти за труба што се дел од редовниот репертоар во разни земји.

### Барок

Јохан Себастијан Бах

* „Бранденбуршки концерт бр. 2"

Георг Фридрих Хендл

* „Концерт за труба во Д-мол"

Антонио Вивалди

* „Концерт за две труби во Ц"

Џузепе Торели

* „Концерт за труба во Д G.9"

Валентин Ратгебер

* „Концерт за две труби во Ес оп. 6 бр. 15"

Џеремаја Кларк

* „Свита во Д"

### Класицизам

Јозеф Хајдн

* „Концерт за труба во Ес-дур"

Михаел Хајдн

* „Концерт за труба во Ц-дур"

Јохан Непомук Хумел

* „Концерт за труба во Е-дур"

Леополд Моцарт

* „Концерт за труба во Д-дур"

### Романтизам

Амилкаре Понкјели

* „Концерт за труба во Ф"

Оскар Беме

* „Концерт во Ф-мол" (изворно во Е-мол)

### Современи

Александар Арутунијан

* „Концерт за труба во Ас-дур"

Вагн Холмбо

* Концерт за труба

Дјук Елингтон

* „Концерт за Кути"

Вилијам П. Пери

* „Концерт за труба и оркестар"

Поврзано
--------

* Концерт за хорна
* Концерт за тромбон
**„Клетници"** (француски: *Les Misérables*) — филм на режисерот Луис Мајлстоун (Lewis Milestone) од 1952 година, по сценариото на Ричард Марфи (Richard Murphy), засновано врз истоимениот роман на Виктор Иго. Главните улоги ги играат: Мајкл Рени (Michael Rennie), Роберт Њутон (Robert Newton), Силвија Сидни (Sylvia Sidney) и Едмунд Гвен (Edmund Gwenn).

Синопсис
--------

Жан Ваљеан, кој е жртва на неправда, упорно го прогонува инспекторот Етјен. Најпосле, Ваљеан доживува трошка човечка сомилост од љубезниот бискуп Курбе, кој му помага да го надвладее немирното минато. Но него сè уште го прогонува минатото така што неколку години подоцна непопустливиот Жавер повторно ја пронаоѓа својата мета...

Наводи
------

1. ↑  Les Miserables, američki film (пристапено на 12.11.2022)
|  |  |
| --- | --- |
|  |  На оваа појаснителна страница се наведени статии — примероци на кои се однесуваат на насловот **Кичевско**.  Доколку овде ве доведе внатрешна врска, предлагаме да ја смените, за да води право на саканата статија. |

Поимот *Кичевско* се употребува за приближно означување на местото на некој настан и значи дека се случило во околината на градот Кичево, т.е. место кое географски тежнее кон градот. Во зависност од административната поделба дефинирана со соодветна законска регулатива понекогаш се мисли на сите населени места кои потпаѓаат под управување на локалните власти во Општина Кичево, според оваа дефиниција во одредени периоди некои места потпаѓаат под Кичевско, но некогаш и не.

Поврзано
--------

* Кичевски села, според актуелната територијална поделба на Република Македонија.

|  |  |
| --- | --- |
| Stub icon | *Оваа статија е никулец. Можете да помогнете со тоа што ќе ја проширите.** п
* р
* у
 |
Стреличарска мета составена од концентрични кружници со обоени меѓупростори.
Концентрични правилни многуаголници со заеднички центар *Т*. Овие фигури се концентрични, но немаат еднаков полупречник.
**Концентричноста** — состојбата кога предметите кои делат еден ист центар, оска или почеток се наоѓаат еден во друг. Меѓусебно концентрични можат да бидат кружниците, цевките, цилиндричните оски, круговите и сферите. Концентричните предмети не мора да имаат еднаков полупречник.

Примена
-------

Примери за примената на концентричноста се коаксијалните кабли и концентричните мускулни затегања каде мускулот се собира.

Поврзани
--------

* Коаксијалност
* Двоаксијалност
* Ексцентричност
* Концентрична тврдина
* Складност (геометрија)

Надворешни врски
----------------

* Интерактивна анимација на концентрични кружници (англиски)

|  |  |
| --- | --- |
| Stub icon | *Оваа статија од областа на геометријата е никулец. Можете да помогнете со тоа што ќе ја проширите.** п
* р
* у
 |
Гијом де Лопитал
**Лопиталовото правило** е метод што се користи во математичката анализа за пронаоѓање гранични вредности од неопределени изрази со помош на изводи. Правилото е наречено според францускиот математичар од XVII век, Гијом де Лопитал, кој првпат го објавил во неговата книга *Analyse des Infiniment Petits pour l'Intelligence des Lignes Courbes* во 1696 година.

Во случаи кога за гранична вредност на функција се добива неопределен израз 0/0 или ∞/∞, тогаш гранична вредност постои и таа се наоѓа според формулата:

{\displaystyle \lim \_{x\to c}{\frac {f(x)}{g(x)}}=\lim \_{x\to c}{\frac {f'(x)}{g'(x)}}}
каде што *прим* (') означува извод.
**Еил Малк** или **Мешерчар** ― главниот остров на Мешерчарските Oстрови, островска група на Палау во Тихиот Океан. Во потесна смисла, само југоисточниот полуостров Мешерчар се нарекува Еил Малк. Сместено е на 23 километри југозападно од Корор, во близина на гребенот Палау.

Еил Малк (Мешерчар)
Овој густо пошумен остров има облик на буквата Y, е до 6 км долг и 4,5 км широк. На островот има повеќе од 10 мали езера. Најпознато е езерото Медуза на исток од островот.

Еил Малк е ненаселен, но имало најмалку едно село, можеби три села во периодот помеѓу 1200 и 1450 година.

Поврзано
--------

* Пуст остров
* Список на острови

Наводи
------

1. ↑  „Pacific West Regional Office (U.S. National Park Service)". *www.nps.gov*.
2. ↑  „Pacific West Regional Office (U.S. National Park Service)". *www.nps.gov*.

Надворешни врски
----------------

* Карта на Мешерчарските Острови
**Лора Хелен Припон** (родена на 7 март 1980 г.) — американска глумица, продуцентка и авторка. 

Таа е позната по улогата на Дона Пинчиоти во комичната серија *Луди седумдесетти* (1998–2006), и по улогата на Алекс Воуз во комичната серија *Портокалова е новата црна* (2013–сè уште). По *Луди седумдесетти*, Припон главно глуми во телевизиски серии. Таа играла улога во мистериозниот трилер Девојката од возот (2016), филмската адаптација на истоимениот роман на Пола Хокинс.

Надворешни врски
----------------

* Лаура Препон на  Семрежната филмска база на податоци (англиски)

*Оваа статија за глумец/глумица од САД е никулец. Можете да помогнете со тоа што ќе ја проширите*.

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 48968315
* LCCN: no2005092321
* ISNI: 0000 0001 1491 5218
* GND: 1070294683
* SUDOC: 220898294
* NKC: pna2007397656

 |

 |
**Кичевски народноослободителен баталјон** е партизанска единица на Народоослободителната војска на Македонија. 

Формиран е на 23 септември 1943 година во Кичево, по ослободувањето на градот. Тој бил прв баталјон на Прва оперативна зона на НОВ и ПОМ. Се состоел од околу 100 партизани од Мавровско-гостиварскиот партизански одред „Кораб" и Кичевскиот народноослободителен партизански одред „Козјак", како и од нови борци од реонот на Кичево, Маврово и Гостивар. Баталјонот се судира со германски и балистички војски во планината Буковиќ на 1 октомври, и меѓу 5 и 9 октомври кај селата Извор и Кленовец.

Баталјонот влегува во состав на Првата македонско-косовска ударна бригада во текот на ноември 1943 година, кај селото Сливово.

Состав
------

* Том Ѓелај - командир

Наводи
------

1. ↑  Македонска енциклопедија, МАНУ, Скопје, 2009, стр. 696.
**Екатерина Дафовска** ( бугарски: *Екатерина Дафовска* ) ; (Чепеларе, 28 ноември 1975 година ) е поранешен бугарски шампион во биатлејт и олимпик. Таа досега го освоила единствениот бугарски златен медал на Зимските олимписки игри.

Таа започнала да вежба биатлон во 1992 година. Екатерина за првпат се натпреварувала на Олимпијадата во 1994 година во Лилехамер. Таа го зазела 13-то место како дел од бугарската штафета и била на 29-то место во трката.

На следните Олимписки игри во 1998 година во Нагано, таа освоила златен медал во поединечна трка на 15 километри. Тоа било првиот бугарски златен медал на Зимските олимписки игри од 1980 година.

На Олимпијадата во 2002 година двапати била многу блиску до медалот. Со бугарската штафета, таа го зазела четвртото место и петтото во поединечната трка.

На последните Олимписки игри 2006 година освоила две осми места во штафетата и во масовниот старт.

Таа освоила два бронзени медали на Светското првенство, а на Светскиот куп остварила пет победи и четиринаесет подиуми.

Во 2007 година, се повлекла од спортот. Во 2010 година станала претседател на бугарската федерација на биатлон. Таа е во брак и има две деца.

Поврзано
--------

* Биатлон на Зимските олимписки игри
* Победници на олимписки медали во биатлон
Аушвиц
Првите знаци на масовно присилно преселување на народи е забележано од Асирците. Тие го користеле овој метод за контролирање на своите територии. Стотици години подоцна се појавиле знаци за големи групи на народи, коишто биле собирани во големи затворенички логори. Историски нацистичките концентрациони логори биле најсурови од сите.

Концентрационите логори (германски: *Konzentrationslager*) биле создадени за политички соперници, непријатели, ментално болни, различни етнички и религиозни групи итн. најчесто за време на војна. Со Женевската конвенција од 1949 се гарантира заштита на цивили за време на војна.

Изразот концентрационен логор до појавата на нацизмот имал значење на (само) релоцирање и преселување на голема група луѓе на едно место. Но нацистичките логори се синоним за масовни убиства, гладување, прислина работа, геноцид и др. Овие логори се познати како логори на смртта. Денес изразот концентрационен логор има безмалку исто значење како и логор на смртта.

Концентрациониот логор како тема во уметноста
---------------------------------------------

* „Големиот бунт во нацистичкиот логор во Штулн" - расказ на српскиот писател Давид Албахари.
* „Логорот на смртта" - песна на рускиот поет Павел Антокољски.
* „Логорот на гладот во Јасло" - песна на полската поетеса Вислава Шимборска.

Наводи
------

1. ↑  Давид Албахари, *Опис смрти*. Београд: Српска књижевна задруга, 2004, стр. 39-47.
2. ↑  *Антологија руске лирике – X-XXI век. Књига II: Прва четвртина – средина XX века (авангарда и социјалистички реализам)*. Београд: Paidea, 2007, стр. 188-190.
3. ↑  Vislava Šimborska, *Izabrane pesme*. Beograd: Treći trg, 2014, стр. 55-56.

|  |  |
| --- | --- |
| Stub icon | *Оваа статија е никулец. Можете да помогнете со тоа што ќе ја проширите.** п
* р
* у
 |

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* LCCN: sh99005307
* GND: 4032352-3
* BNF: cb12647723k (податоци)
* NDL: 00567276
* NKC: ph121782

 |

 |
**Кичевски народноослободителен партизански одред „Козјак"** е партизанска единица на Народоослободителната војска на Македонија. 

Одредот е формиран на 25 април 1943 година на планината Бистра, од партизани од Кичево. Дејноста на овој одред во најголем дел била да патролира, а некои членови на одредот вршеле курирска дејност или биле придружба на партиски и воени раководители. Одредот ги осудил на смрт градоначалниците на Иванчишта и Малкоец. Од активностите на овој одред е познато дека успеал да разоружи осум италијански граничари на патот Кладник-Карбуница. На 21 мај 1943 година на Лопушник одредот се спојува со Кичевско-мавровскиот народноослободителен партизански одред.

Наводи
------

1. ↑  Македонска енциклопедија, МАНУ, Скопје, 2009, стр. 696.
На сликата, точките a1, a2, a3 се колинеарни, како и точките b1, b2, b3. Спротивно, точките a1, a2, b3 не се колинеарни.
За три или повеќе точки се вели дека се **колинеарни** ако постои права која ги содржи. Колинеарноста на три точки *A*, *B* и *C* се обележува како *A-B-C*.

Доколку точките не се колинерани се нарекуваат **неколинеарни**.

Аналитичка формулација
----------------------

Нека се дадени три точки *A*, *B* и *C* од *Rn* чија колинеарност треба да се провери. Прво се формираат два вектора *AB* и *BC* и потоа се обидува да се реши системот равенки:

{\displaystyle {\overrightarrow {AB}}=\alpha {\overrightarrow {BC}},\;\;\alpha \in R}
Доколку постои вакво α, точките се колинеарни. Системот може рамноправно да се решава за која било комбинација од два меѓусебно различни вектори: *AB*, *AC* и *BC*.

### Тридимензионален простор

Во тридимензионален простор како услов за колинеарност исто така може да се користи векторскиот производ.

{\displaystyle {\overrightarrow {AB}}\times {\overrightarrow {BC}}={\overrightarrow {0}}}
Еквивалент на овој израз може да се претстави и со условот за вредност на детерминантата:

{\displaystyle {\begin{vmatrix}A\_{x}&A\_{y}&1\\B\_{x}&B\_{y}&1\\C\_{x}&C\_{y}&1\\\end{vmatrix}}=0}
**Каматен под** (англиски: *interest rate floor*) претставува договор меѓу две страни каде што купувачот на каматниот под прима определен надомест од продавачот (потписникот) доколку референтната каматна стапка падне под некое минимално ниво. Каматниот под спаѓа во групата на финансиски деривати и претставува еден вид опција.

Особености
----------

Со договорот за каматниот под се утврдуваат номиналната вредност на која ќе се врши пресметката, висината на каматниот под (извршната цена), датата на пресметката, премијата и рокот на важење на договорот. Ако на пресметковната дата, тековната каматна стапка е пониска од извршната цена, потписникот на каматниот под се обврзува да му исплати одреден надомест на купувачот на подот. Ако пак пазарната каматна стапка е повисока од извршната цена, купувачот на каматниот под не добива ништо. И во овој случај, купувачот на каматниот под му плаќа на продавачот одредена премија, изразена како процент од номиналната вредност на договорот. Премијата го претставува трошокот на заштитата од каматниот ризик.

Заштита од каматен ризик
------------------------

Каматниот под му гарантира на купувачот некоја минимална каматна стапка и, на тој начин, тој ја ограничува неговата изложеност на ризикот од опаѓање на каматните стапки. Со други зборови, купувачот на каматниот под е сигурен дека неговите каматни приходи нема да паднат под некое одредено ниво. Во таа смисла, каматниот под претставува продажна опција што гласи на некоја каматна стапка, затоа што му овозможува на купувачот да заработи некоја загарантирана каматна стапка. И во овој случај, бидејќи пресметката на каматата и евентуалната исплата на обесштетувањето се врши во одредени временски интервали, договорот за каматен под, всушност, претставува серија од поединечни продажни опции со иста извршна цена.

Пример за каматен под
---------------------

Ако една банка одобрува кредити по променливи каматни стапки, врзани за некоја референтна каматна стапка (на пример, ЛИБОР), тоа значи дека таа е изложена на ризикот од намалување на каматните стапки. Оттука, банката може да купи договор за каматен под (со номинална вредност од 20 милиони долари и со интервал на пресметка од шест месеци) кој гласи на ЛИБОР во висина од 5%. Ако по истекот на првите шест месеци, ЛИБОР изнесува 4,35%, во тој случај, бидејќи тековната каматна стапка е пониска од каматниот под, банката ќе добие отштета во висина на разликата меѓу пазарната каматна стапка и каматниот под, сето тоа помножено со номиналната вредност на договорот. Значи, на првата пресметковна дата, банката ќе добие 65 000 долари (0,0065 х 20 милиони х 180/360). Ако на втората пресметковна дата, по истекот на следните шест месеци, ЛИБОР пораснал на 5,16%, нема да има никакво плаќање меѓу двете страни на договорот.

Наводи
------

1. ↑  Горан Петревски, *Управување со банките*, Скопје: Економски факултет, 2008, стр. 439-440.
**Марксистичкиот феминизам** е подвид на феминизмот што има за цел да ги прикаже материјалната основа за угнетувањето на жените, врските меѓу начините на производство и статусот на жените и да ги примени теориите за жените и класите во семејството. Феминистичката теорија е суштински различна од марксистичката теорија бидејќи феминизмот мора да се фокусира на полот и на сексуалноста, повеќе отколку на материјалните услови во која било идеолошка конструкција. Сепак, многу феминисти тврдат дека само синтеза на марксизмот и на феминизмот може да ги еманципира жените. 

Американските марксистички феминисти создаваат единствена теорија за социјалната нееднаквост на жените. Така, Ненси Хартсок тврди дека материјалната основа на нееднакво егзистирање на жените е содржана во свеста на жените. Само марксистичкиот феминизам има посебна теорија за релацијата меѓу создавањето на внатрешното искуство на жените и нивниот социјален живот. Тој е заснован на практиката која ги поврзува свесното суштество и социјалната каузалност.

Белешки
-------



|  |  |
| --- | --- |
| Stub icon | *Оваа статија од областа на социологијата е никулец. Можете да помогнете со тоа што ќе ја проширите.** п
* р
* у
 |
Иранско каманче
Свирач на Каманче, харем, Каџар Иран, околу 1820 година
**Каманче** (исто така каманча) ( персиски: کمانچه) е ирански гудачки инструмент, кој се користи и во ерменската, азербејџанската, турската и курдската музика и е поврзан со ребабот, историскиот предок на Каманце, како и со византиската лира, предок на европското семејство на виолина. Каманче е широко користен во класичната музика на иранските, ерменските, азербејџанските, узбекистанските, туркменските и Курдистанските региони со мали варијации во структурата на инструментот.

**Уметноста на правење и свирење на каманче** во 2017 година. било вклучен во листата на УНЕСКО за нематеријално културно наследство на човештвото, како наследство на Азербејџан и Иран .

Име и етимологија
-----------------

 Каманче од 19. век
Зборот каманче на персиски значи *мал кромид*. Турскиот збор кеменче е позајмен од персиски, а изговорот е прилагоден на турската фонологија. Тоа значи жичан гудачки инструмент, но турската верзија значително се разликува по структура и звук од персискиот камен. Постои и инструмент кабак кемане (жичан инструмент во облик на тиква) кој се користи во турската музика, кој само малку се разликува од персиското каманче.

Историја
--------

За време на владеењето на династиите Сафавиди и Каџари, каманче бил еден од најважните инструменти што се користеле во прославите. Опишан е и во прослави и воени сцени од монголскиот и тимуридскиот период. Ѕидна фреска во палатата Џехел Сатан во Исфахан прикажува каманче свирач меѓу група дворски музичари на кралскиот двор. Сликата на ѕидот прикажува сцена од празникот на Шах Абас II како дел од туркестанскиот емир Надер Мухамед Кан во 1646 година. Покрај тоа, жена која свири со каманче е насликана на друга слика на ѕидот на палатата Хаш Бехест во Исфахан.

Структура
---------

Каманче е со долг врат со прагови, кој е изработен во облик на превртена чашка со реси за полесно движење на лакот во долниот дел, глава од двете страни се всадени клинци, кои завршуваат со полжав. Традиционално, каманче имал три свилени жици, додека модерните инструменти имаат четири метални жици. Каманче може да биде богато украсен со влошки, со врежани клинци од слонова коска. Телото има долг горен врат и долна резонантна резонантна комора во облик на сад, направена од тиква или дрво, обично покриена со мембрана направена од јагнешка, козја или понекогаш рибја кожа, на која се става кобилицата. Од долната страна стрчи шилец за да ги поддржи камчињата додека се свири. Се свири седечки и се држи како виолончело, иако е приближно големо колку виолина. Долниот клин може да лежи на колената или бутовите додека свирачот седи на стол.

Наводи
------

1. ↑  (англиски) Уметност израде и свирања на каманчеу на сајту Нематеријалног културног наслеђа-Унеско

Надворешни врски
----------------

* *Културен центар на Амбасадата на Исламската Република Иран во Белград*
* (англиски) Уметноста на правење и играње на камен на официјалниот YouTube канал на УНЕСКО
**Кочо Кочовски** или уште познат како **Преспанскиот војвода**, — македонски револуционер, член и војвода на МРО.

Животопис
---------

Роден е во селото Подмочани околу 1879 година. Основното училиште го завршил во родното село. Уште како млад го осетил теророт од турското ропство. Со проширувањето на активностите на Македонска револуционерна организација во 1894 година, во Ресен се одржал познатиот собир при осветување на црквата ,,Св. Кирил и Методиј ''. На овој собир било одлучено да се прошири мрежата на Организацијата. Тоа значело формирање на околиски комитети, селски комитети, околиски и селски чети, зачленување на нови револуционери и др. Меѓу тогашните членови на Организацијата во село Подмочани, највеќе се истакнал Кочо Кочовски кој бил назначен за селски војвода. Војводата Кочо се одликувал со: толерантност, храброст, чесност и одговорност. Тоа било причина да биде подоцна назначен за месен војвода.Тој ги контролирал селата околу селото Подмочани, а за својата работа одговарал пред околискиот војвода Славејко Арсов. Поради таа функција тој бил наречен „Преспанскиот војвода".

Во Илинденското востание населението на Подмочани зело масовно учество. Значајно место во тие судири и самата организација на борбата му припаѓало на месниот војвода Кочо Кочовски. Со него се поврзува и организираното бегство на населението во подножјето на Баба (планина) кај месноста наречена ,,Фурни". Таму бил организиран заеднички живот: исхрана (оттаму местото се нарекува ,,Фурнине"), одбрана и др. Турскиот аскер го ограбил и изгорел празното село, но не запрал на тоа. Организирал потера по избеганите. Во борбата помеѓу четите и турскиот аскер учествувале 100 востаници и 1500 турски војниви и башибозук. По наредба на војводата Кочо, жените и децата се вовлекле подлабоко во шумата. Комитите со својот војвода останале да даваат отпор до последниот здив. Во нерамната борба загинале многу комити, а бил ранет и Кочо Кочовски. Тој за да не падне во рацете на непријателот се самоубил. И убиен, војводата внесувал страв кај аскерот. Поради тоа аскерот го распарчил телото на војводата. Смртта на војводата се случила на 27 август 1903 година.

Преживеаните селани од село Подмочани биле убивани, мачени до смрт или затворани.

Наводи
------

1. ↑  Николов, Борис Й. Вътрешна македоно-одринска революционна организация. Войводи и ръководители (1893-1934). Биографично-библиографски справочник, София, 2001, стр. 85
Поглед на Кичевската Котлина од планината Баба Сач на југ
Градот Кичево претставува најголемиот центар во котлината
Поглед на котлината на зајдисонце од селото Јагол Доленци
**Кичевска Котлина** — една од поголемите котлини во Македонија која е неотектонска творба чијашто рамка ја прават планинските масиви на Бистра и Стогово од запад, Бушева Планина, Баба Сач, Бабењ и Плакенска Планина на исток. Дното на котлината — **Кичевското Поле** е на надморска височина од 680 м до 570 м. Најниската точка се наоѓа во источниот дел кај селото Атиште (570 м). Во јужниот дел котлината е прекршена со напречни раседи и има облик на симболот **⊥**. Кичевската Котлина преку Бродска Клисура на исток се поврзува со Поречје, на југозапад преку превалот Пресека со котлината Дебрца, а на север преку превалите Стража и Буковиќ со Полошката Котлина. Вкупната површина е 1.059 км2, а дното има 88 км2. Во северниот дел се издига ниската планина Вардино (950 м), која овој дел го дели на две морфолошки целини: Зајас на запад и Осломеј на исток. Геолошкиот состав е доста сложен и е претставен со палеозојски шкрилци и тријаски варовници по рамката, а плиоцените и квартерните седименти по дното на котлината. Во плиоцените седименти се откриени големи резерви на јаглен, врз основа на кои е изградена термоцентралата Осломеј. Развиена е градската населба Кичево.

Административен опфат
---------------------

Котлината административно опфаќа територии на три општини:

* Општина Кичево — сите населени места со исклучок на Ќафа во најсеверниот дел, Миокази во југоисточниот и Големо и Мало Црско, Цер и Прострање во јужниот;
* Општина Пласница — сите населени места;
* Општина Македонски Брод — селата Русјаци, Ореовец, Ижиште, Латово.

Поврзано
--------

* Кичевија
* Бродска Клисура
* Поречка Котлина
* Кичевско-поречки дијалект

Наводи
------

1. ↑  *Т. Андоновски, Абразиони и флувијални елементи во Кичевска котлина, „Годишен зборник на ПМФ", кн. 27, Скопје, 1984*
2. ↑  Трифуноски, Јован Ф. (1968). *Кичевска котлина : сеоска насеља и становништво*. Скопје. стр. 300.

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * п
* р
* у
Котлински целини во Македонија (по региони) |
| --- |
|  |
| Вардарски | 
* Велешка
* Овчеполска
* Тиквешка

 |
|  |
| Источни | 
* Беровско-делчевска
* Кочанска

 |
|  |
| Југозападни | 
* Дебарско-реканска
* Кичевска
* Охридско-струшка
* Поречка

 |
|  |
| Југоисточни | 
* Гевгелиско-валандовска
* Дојрански Ров
* Струмичко-радовишка
* Извориште на Дворска и Лебничка Река

 |
|  |
| Пелагониски | 
* Битолско Поле
* Демирхисарска
* Прилепско Поле
* Мариовска
* Преспанска

 |
|  |
| Полошки | 
* Полошка

 |
|  |
| Североисточни | 
* Кривопаланечка
* Кумановска

 |
|  |
| Скопски | 
* Гниланска
* Скопска

 |

 |
**Кицо Ристов Аврамоски** ( 1921
 во Цер (село), Кичевско —  1944

 во Мажучиште, Прилепско) — македонски партизан, борец за слобода на Македонија и учесник во НОВ.

Животопис
---------

Произлегувал од селско семејство кое претежно се занимавало со земјоделие. Работел како работник на повеќе места. Бидејќи неговото село било под окупација на фашистичка Бугарија, бил мобилизиран во бугарската војска во текот на 1943 година. При едно негово отсуство, тој повеќе не се вратил во окупаторската војска, туку заминал во партизани во Крушевскиот партизански одред, а потоа бил во Петтата македонска народноослободителна бригада. Во борбата кај селото Мажучиште - Прилепско бил тешко ранет и од добиените рани умрел во октомври 1944 година.

Поврзано
--------

* Кичево и Кичевско во НОВ

Наводи
------

1. 1 2  Ристоски и други, Душан (1982). *Слободата беше нивниот идеал*. Кичево: Музеј - Западна Македонија во НОВ - Кичево. стр. 35.
*:За планинскиот врв на Китка, видете Китка (Китка).*

**Китка** (бугарски: *Китка*) — врв на Осоговските Планини со височина од 1327,6 м. Низ него минува границата помеѓу Македонија и Бугарија.

Најблиски населени места се Мала Црцорија (маалото Белавинци) од македонска страна и Жеравино (поточно неговата Чергарска Маала) од бугарска.

Според некои извори Китка е најзападната точка на Бугарија. На врвот се наоѓа граничната пирамида број 105. На околу 800 метри во правец запад-северозапад е граничната пирамида бр. 106, во која е тромеѓата помеѓу Македонија, Бугарија и Србија, што би значело дека Китка не е најзападната точка во земјата. Во 2015 г. е утврдено дека вистинската најзпадна точка на Бугарија е седло кај врвот Вршка Чука (43°48′34″ N; 22°21′26″ E﻿ / ﻿43.8095° СГШ; 22.3571° ИГД﻿ / 43.8095; 22.3571) во Видинската област, на крајниот северозапад од државата.

Поврзано
--------

* Осогово
* Македонско-бугарска граница

Наводи
------

1. ↑  Белавинци — GeoNames
2. ↑  Чергарска махала — GeoNames
3. ↑  БАН, „География на България: Физическа и социално – икономическа география". ФорКом, С. 2002
4. ↑  Пенин, Румен, „Природна география на България". Булвест 2000, С. 2007
5. ↑  Сарафов, А. (2015). „Две най-западни точки на България?". *drive.google.com*. drive.google.com. Посетено на 18 ноември 2015. Занемарен непознатиот параметар `|coauthors=` (се препорачува `|author=`) (help)
Коловртот како симбол во родноверието
**Коловрт** или **коловрат** го претставува Сонцето и е симбол на словенскиот бог Сварог. Тоа претставува сила, достоинство, сонце и оган. Тоа е симбол на секуларната како и на духовна сила. „Коло" значи тркало, а „вр(а)т" го означува вртењето на краците. Коловртот претставува бесконечен циклус на раѓање и смрт. Секоја страна на тркалото поединечно е циклус на животот во нашиот свет. Коловртот и свастиката (кукестиот крст) се исто, само разликата е што коловратот е симбол за словенската вера (родноверие), а свастика е за Сонцето (Дажбог или Сварог).

Поврзано
--------

* Словени
* Словенска митологија
* Родноверие
* Свастика
**Луис Аргета** (роден на 7 ноември 1946 година) ― филмски режисер и продуцент од Гватемала. Во 1988 година тој ја основал Morningside Movies, првенствено продуцирајќи телевизиски реклами, вклучително и многу за населнието од шпанското говорно подрачје. Неговиот филм од 1994 година, *Тишината на Нето* (шпански: *El Silencio de Neto*) бил поднесен во категоријата странски филмови на 67-то доделување на Оскарите, првото пријавување од Гватемала. Станува збор за приказна за „полнолетството" што се случува во време на воен удар во Гватемала во 1954 година.

Во 2002 година, Аргуета го продуцирал и режирал „Повик за собирање", филм за сиромашен иселеник од Гватемала фатен во вртежен свет на една филмска продукција во Њујорк.

Во 2005 година, Аргуета учествувал во документарниот филм „*Потеклата на тишината*" („*Los orígenes del silencio*"), за 20-те години до продукцијата на „Тишината на Нето".

Во 2008 година, Аргета се појавил како Пако чевларот во „*Барајќи го Паладин*", филм за холивудскиот продуцент кој наоѓа духовна основа за време на посетата на Гватемала.

Во 2010 година, Аргета го продуцирал и режирал документарниот филм „Злоупотребен: Рација во Поствил", за рацијата на државните служби на САД на 12 мај 2008 година во фабрика за пакување кошерско месо во Поствил, Ајова.

Аргета студирал на Универзитетот во Мичиген со стипендија за студирање индустриско инженерство. Неговите филмови имаат намера да ја отсликуваат латиноамериканската култура и борбата за мир.

Наводи
------

1. 1 2 3  Lemus, Juan Carlos (27 јули 2003). „Cineasta Luis Argueta". *Prensa Libre* (шпански). Архивирано од изворникот на 10 јули 2007. Посетено на 4 февруари 2023.
2. 1 2  Shea, Maureen E. (2001). *Culture and customs of Guatemala*. Greenwood Publishing Group. стр. 71–72. ISBN 978-0-313-30596-2. Luis Argueta.
3. ↑  „Share: ShareThis Print Comment Back Home Free Friday flicks bring international movies to East Somerville". *Wicked Local Somerville*. Somerville Journal. GateHouse News Service. 27 август 2007. Архивирано од изворникот на 9 февруари 2013. Посетено на 4 февруари 2023.
4. ↑  Horn, John (20 јануари 1995). „Oscars are gold for foreign films". *Daily News*. AP. Посетено на 4 февруари 2023.
5. ↑  Marx, Gary (31 јули 1995). „Breaking the silence; Luis Argueta hopes his film can help resolve Guatemala's conflicts". *Chicago Tribune*. Архивирано од изворникот на 2017-09-06. Посетено на 4 февруари 2023.
6. 1 2  Луис Аргета на  Семрежната филмска база на податоци (англиски)
7. ↑  „Announcing the 2019 Harris Wofford Global Citizen Award Winner: Luis Argueta of Guatemala". *National Peace Corp Association*. Посетено на 4 февруари 2023.

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 23291841
* LCCN: nr97026866
* ISNI: 0000 0001 1488 7878
* GND: 132148935

 |

 |
**Количество** — поим што се користи во однос на мерката (број, сума) на еден скалар, вектор, број на предмети или на некој друг начин за обележување на вредност на збир или група на предмети.

Поимот некогаш се користи како спротивен на замислата за качество.

Потекло на поимот
-----------------

Потеклото на поимот во македонскиот јазик соодветствува на она во латинскиот јазик. Поимот „количество" (латински: *quantitas*) претставува одговор на прашањето „колкав" (латински: *quantis*).

|  |  |
| --- | --- |
| Stub icon | *Оваа статија науката е никулец. Можете да помогнете со тоа што ќе ја проширите.** п
* р
* у
 |
Кајкавкото наречје е означено со виолетова боја
**Кајкавското наречје** е едно од трите главни наречја на хрватскиот јазик, покрај чакавското и штокавското наречје. Кајкавското наречје било основа за стилизирање на првиот хрватски стандарден јазик кој бил во јавна употреба, кој се засновал на винодолскиот крај. Името на ова наречје потекнува од прашалниот збор „што" или на хрватски *kaj*. Го зборуваат Хрватите во Средна Хрватска, Горски Котар и Северна Истра.

Поврзано
--------

* Хрватски јазик
* Штокавско наречје
* Чакавско наречје

|  |  |
| --- | --- |
| Stub icon | *Оваа статија поврзана со Хрватска е никулец. Можете да помогнете со тоа што ќе ја проширите.** п
* р
* у
 |
Концерт на класнична музика
Класична музика
**Концерт** е јавен настап на музичарите во живо пред публиката. Концертот може да го свири или пее еден музичар или музички состав (музички ансамбл (оркестар, хор, или музичка група). Концерт може да се одржи на разни места: во приватни куќи, мали ноќни клубови, во концертни, во тврдини или дворови, забавни центри, паркови, па дури и во спортски сали и стадиони.

Видови на концерти
------------------

Целта на концертот може да биде донаторски, хуманитарен. Според жанрот, концертот може да биде: класичен, џез, народен, забавен, рок, поп. Според временското траење, концертот може да биде краток, мал-концерт, и голем, т.е. целовечерен. Според карактерот, концертот може да биде комерцијален, фестивалски или натпреварувачки.

Концертот како мотив во уметноста
---------------------------------

* „Најуспешен концерт" — кус расказ на австрискиот писател Томас Берхнард од 1978 година.

Поврзано
--------

* Музичка турнеја
* Музика

Наводи
------

1. ↑  Томас Бернхард, *Имитатор на гласови*. Скопје: Темплум, 2008, стр. 46.
**Миломир Милчев Крстевски** ( 1919
 во Кучково, Скопско — 24 април 1945

 во Срем, Хрватска) — македонски партизан, борец за слобода на Македонија и учесник во НОВ.

Животопис
---------

Потекнувал од селско и сиромашно семејство. Завршил основно училиште во селото, па се занимавал со земјоделство, но поради слабите приходи работел како рудар во Радуша. На 9 септември 1944 година стапил во Треттата македонска ударна бригада. Со истата единица учествувал во борбите за уништување на балистичките банди околу Кучково, кај реката Треска, за ослободувањето на Велес, а на 13 ноември 1944 година и за ослободувањето на Скопје. Потоа продолжил со Бригадата на Косово за да земе учество во дефинитивното ликвидирање на балистичките банди. Во Срем стигнал како командир на чета, со која се нашол на истурените позиции во пробивот на Сремскиот фронт. На 24 април 1945 година во една од битките, храбро загинал.

Поврзано
--------

* Ѓорѓи Крстевски

Наводи
------

1. 1 2  *Беа, загинаа, останаа*. Скопје: Историски Архив - Скопје. 1969. стр. 81–82. На `|first=` му недостасува `|last=` (help)
Почеток на Декартовиот координатен систем
**Координатниот почеток** (се означува со *O*) во еден Евклидов простор е посебна точка што се користи како појдовно место за геометријата на околниот простор. Во Декартовиот координатен систем, почетокот е во точката кајшто се сечат оските. Во Евклидовата геометрија, почетокот може да биде било која точка, на било кое место.

Најстапени координатни системи се дводимензионалните (опфатени во рамнина) и тридимензионалните (опфатени во простор), составени од две, односно три нормални оски. Почетокот ја двои секоја оска на два дела, наречени позитивна и негативна полуоска. Потоа точките на рамнината или просторот се означуваат со бројчени координати во однос на почетокот (положбата на нивните проекции долж оските, во позитивна или негативна насока). Самиот почеток има нулти координати; (0,0) во две димензии и (0,0,0) во три.

Почетокот на комплексната рамнина е точката кајшто се сечат реална оска и имагинарна оска, т.е. точката што претставува 0 + 0*i*.

Симетрија во однос на почетокот
-------------------------------

Овој график е „симетричен во однос на неговиот почеток" бидејќи се пресликува по обете оски (*x* и *y*) без да изгледа променет.
Кога еден график е симетричен во однос на почетокот, тогаш опишува линија која би била иста доколку ја свртиме за 180 степени. Формално речено, графикот е симетричен во однос на почетокот доколку се пресликува по x-оската и по y-оската.

Графиците на една обратна функција и нејзиниот спротивен пандан секогаш ја содржат линијата *y* = *x* што дефинитивно минува низ координатниот почеток како оска на симетрија.

Поврзано
--------

* Бројна оска
* Координатна оска
*За истоимениот полуостров, видете Коромандел (полуостров).*

**Коромандел** (англ. *Coromandel*) — град и пристаниште на западната страна на полуостровот Коромандел, кој се наоѓа на источното крајбрежје на Северниот Остров на Нов Зеланд. Обете се наоѓаат 75 км источно од градот Окленд, но патот кој ги поврзува е со многу свиоци, долж крајбрежјата на заливите Темски Ферт и Хаураки, е впрочем 190 км во должина.

Градот го носи името на полуостровот, кој пак е именуван по бродот „Коромандел", кој за првпат впловил во пристаништето во 1820 г. Едно време ова било стопански важно пристаниште за локалните индустрии копање на злато и сечење на каури дрво. Денес најзастапените стопански гранки во градот се туризмот и одгледувањето на мушули.

Пристаништето Коромандел е широк залив во рамките н Хаураки кого го штитат неколку острови, од кои најголем е Фангануи.

Градот и околината е популарно одморалиште за Новозеланѓаните. Во Коромандел живеат и доста уметници и мајстори-ракотворци. Во 2006 г. населението броело 1476 жители.

Образование
-----------

Коромандел има едно државно комбинирано училиште (основно и средно), и едно приватно основно училиште за нижи паралелки. Обете се за мешани полови.

Наводи
------

1. ↑  „Финално пребројување – попис на населението и домовите - Регион Ваикато". Статистика Нов Зеланд. (англиски)

* Reed, A. W. (2002). *The Reed Dictionary of New Zealand Place Names*. Auckland: Reed Books. ISBN 0-7900-0761-4.

Координати: 36°46′S 175°30′E﻿ / ﻿36.767° ЈГШ; 175.500° ИГД﻿ / -36.767; 175.500
Двоен портрет на кајзерите Вилхелм I на Германија (лево) и Франц Јосиф I на Австроунгарија (десно)
**Кајзер** (германски: *Kaiser*) — германска титула со значење „цар" (цар), со женски еквивалент *Kaiserin*, „царица". 
На германски зборот не е ограничен на владетели на Германското, Австриското или Светото Римско Царство, туку генерички еквивалент на *цар*, за владетели на други царства. На пример царот на Кина на германски се нарекува *Chinesischer Kaiser* или *Kaiser von China*.

Историја на зборот
------------------

Зборот *кајзер* доаѓа од римската титула цезар („Кајсар" според класичниот латински изговор), со словенскиот еквивалент цар. Ова е суверена монархиска титула од највисок ранг.

Германска историја и претходница на титулата
--------------------------------------------

Оваа римска царска титула за првпат се возобновува во Франкиското Царство by Карл Велики во 800, како хегемон на католичкиот Запад - со тоа воспоставувајќи се на исто ниво со Византиското Царство и Муслиманскиот калифат. Кога царството се поделило по пат на наследства, тоа почнало да се поврзува со источното („германско") кралство. Царевите на Светото Римско Царство (962—1806) („Прв Германски Рајх", која сега бил изборна монархија) себеси се нарекувале *Кајзер*, додека комбинирајќи ја оваа царска титула со титулата Римски крал (која назначениот наследник ја добивал пред крунисувањето); овие владетели се гледале себеси како продолжение на римските цареви и затоа користеле таква титула.

Владетелите на Австроунгарското Царство (1804-1918), од Хабсбурговците, кои почнувајќи од 1440 г. биле цареви на Светото Римско Царство ја користеле титулата *Кајзер*, иако биле формално избирани.

Меѓутоа на македонски и највеќето други јазици, непреведената титула се однесува на царевите на Германското Царство (1871—1918) („Вториот Рајх") кое канцеларот Бизмарк вешто го создал од две федерации од многу мали принципати (*Kleinstaaterei*) кои ја сочинувале Германија, сржта на некогашното Свето Римско Царство.

Германското Царство имало три кајзера. Сите биле од династијата Хоенцолерни, кои веќе владееле со голем дел од Германија како кралеви на Прусија, воено најголемата германска сила, пред да станат цареви. Тие се:

* Вилхелм I (1871—1888);
* Фридрих III (1888), владеел 99 дена;
* Вилхелм II (1888—1918), за време на чие владеење паѓа Германската монархија, близу крајот на Првата светска војна.

Поврзано
--------

* Германски цар
* Германско Царство
* Список на германски владетели
**Милост** е расказ на францускиот писател Марсел Еме. Расказот е објавен на македонски јазик во 2008 година (во состав на збирката раскази под наслов "Париски приказни"), од страна на издавачката куќа "Темплум", а преводот од француски јазик е направен од Ружа Димишковска.

Содржина
--------

Господинот Диперие е најдобриот христијанин во улицата Габриел, како и на целиот Монмартр. Тој е толку набожен и праведен, што Господ му подарува ореол околу главата. Диперие е многу благодарен за божјата милост, но сепак, тој е скромен и не сака да се гордее со својот божји подарок, туку го крие ореолот под шеширот. Меѓутоа, неговата жена е загрижена дека соседите, пријателите и роднините ќе ја озборуваат поради ореолот и затоа му наредува да се ослободи од него.

Тогаш, господинот Диперие започнува да ги практикува сите смртни гревови, со надеж дека така ќе го налути бога и дека тој ќе му го одземе ореолот. Најпрвин, започнува со горделивоста, односно се фали дека тој е поблагороден човек од сите свештеници, дека треба да биде назначен за надбискуп итн. Бидејќи тоа не дава резултати, тој се предава на ненаситноста и започнува да се прејадува со обилни ручеци, но и тој грев не му помага да се ослободи од ореолот. Потоа, Диперие го зафатила лутина и тој дури почнал да ја тепа жена си, но повторно без успех. Исто така, тој станал завидлив, мрзелив и алчен. Најпосле, тој го избира најстрашниот грев - сладострастието и започнува да се плетка со проститутките од плоштадот Пигал. Така, ја запознава проститутката Мари-Јаник која, воодушевена од неговиот ореол, станува зависна од него. На крајот, Диперие се претвора во нејзин сводник, меѓутоа ореолот сè уште останува на неговата глава.

Наводи
------

1. ↑  Марсел Еме, *Париски приказни*, Темплум, Скопје, 2008.
**Наврех** (नवरेह, نَوَریہَ), или **кашмирската нова година**, - прославување на првиот ден од кашмирската нова година од страна на кашмирските пандити. Се одржува на првиот ден од светлата половина на месецот чаитра (март-април) од кашмирскиот хиндусов календар.

Обреди
------

Во пресрет на новата година, свештеникот (*кулгуру*) од семејството обезбедува религиозен алманах (*накипатра*) за следната година и свиток (*креел пач*) на месната божица. Тогаш вообичаената голема чинија (*тали*) е исполнета со ориз и приноси како алманах, свиток, суво и свежо цвеќе, билки, нова трева, урда, ореви, пенкало, сад за мастило, златни и сребрени монети, сол, варен ориз, пченица колачи и леб и покриени во пресрет на Наврех. Приносите претставуваат молитви за храна, знаење и богатство. На денот на новата година, членовите на семејството се собираат заедно, го откриваат талито и ја гледаат на светиот ден. Оревите од талито паѓаат во реката во знак на благодарност. Тогаш, членовите на семејството нудат ориз од куркума како путер ги (тахри) на божицата во храмот и бараат благослови.

Поврзано
--------

* Кашмирски пандити
* Кашмирски хиндуси
* Кашмирски хиндуски фестивали

Наводи
------

1. ↑  „Navreh The New Year Day in Kashmir".
2. ↑  Crump, William D. (2014), Encyclopedia of New Year's Holidays Worldwide, MacFarland, page 114-115

Библиографија
-------------

* Тошкани, СС (2009). Cultural Heritage of Kashmiri Pandits. Pentagon Press.
* Robert Sewell (15 March 2010). *The Indian Calendar – With Tables for the Conversion of Hindu and Muhammadan Into A. D. Dates, and Vice Versa*. Read Books Design. ISBN 978-1-4455-3119-9.Robert Sewell (15 March 2010). *The Indian Calendar – With Tables for the Conversion of Hindu and Muhammadan Into A. D. Dates, and Vice Versa*. Read Books Design. ISBN 978-1-4455-3119-9. Robert Sewell (15 March 2010). *The Indian Calendar – With Tables for the Conversion of Hindu and Muhammadan Into A. D. Dates, and Vice Versa*. Read Books Design. ISBN 978-1-4455-3119-9.
**Милош Билбија** (Босна и Херцеговина, 26 февруари 1948

 - Скопје, 21 април 2010

) бил виден македонски археолог, долгогодишен истражувач на праисторијата, најпознат како пронаоѓач на познатата неолитска скулптура Адам од Говрлево.

Животопис
---------

Билбија е роден на 26 февруари 1948 година во Босанско Грахово, во Босна и Херцеговина, а дипломирал во 1973 година на Филозофскиот факултет во Белград на Катедрата за археологија. Работел во Музејот на Град Скопје, како виш кустос во Одделението за археологија, а во неговата богата професионална биографија остануваат забележани систематските археолошки истражувања на неолитските и металодобните култури во Скопската Котлина, на наоѓалиштата Скупи, Чрне - Маркови Кули во Скопје, Говрлево, во Матка - Михајлова Пештера, во истражувањата на праисторијата во Славонија, Хрватска, во наоѓалиштето Церје во Словенија и други. Билбија бил член на Македонското археолошко научно друштво. По тешко боледување починал во Скопје на 21 април 2010 година.

Наводи
------

1. ↑  „ПОСЛЕДЕН ЗБОР Милош Билбија 1948 -2010, археолог". Утрински Весник. 23 април 2010, 17:53. Посетено на 2011-12-06. Проверете ги датумските вредности во: `|date=` (help)

Надворешни врски
----------------

* Милош Билбија и Адам од Говрлево[*мртва врска*] (Утрински Весник, 12 април 2011)
**Милован Велимиров Лазарески** ( 1921
 во Козичино, Кичевско —  1945

 во близина на Винковци, Хрватска) — македонски партизан, борец за слобода на Југославија и Македонија, учесник во НОВ.

Животопис
---------

Живеел во Белград со своите родители кои биле печалбари. Како ученик во гимназија, станал член на СКОЈ. Бил апсен од Германците пред кои имал добро држење. Не можејќи да остане во Белград, во 1944 година им се приклучил на редовите на Втората краишка бригада и учествувал во пробојот на Сремскиот фронт каде загинал во април 1945 година во близината на Винковци во борба со Германците.

Поврзано
--------

* Кичево и Кичевско во НОВ

Наводи
------

1. 1 2  Ристоски и други, Душан (1982). *Слободата беше нивниот идеал*. Кичево: Музеј - Западна Македонија во НОВ - Кичево. стр. 78.
**Кај Прегер** (германски: *Kai Pröger*, 15 мај 1992) — германски фудбалер кој игра како десно крило  за Падерборн .

Кариера
-------

Прегер го направил своето професионално деби за Мајнц 05 II во 3. Лига на 2 август 2014, како замена во 63-тата минута за Марк Вакс во натпреварот против Фортуна Келн .

Во јануари 2019, Прегер се приклучил на 2. Бундеслигата на страната на СК Падерборн 07 од четвртиот ред Рот-Вајс Есен со 2,5-годишен договор до 2021 година.

Наводи
------

1. 1 2  „Kai Pröger". *worldfootball.net*. HEIM:SPIEL. Посетено на 24 December 2018.
2. ↑  „Fortuna Köln – 1. FSV Mainz 05 II 2:2 (3. Liga 2014/2015, 2. Round)". *worldfootball.net*. HEIM:SPIEL. 2 August 2014. Посетено на 24 December 2018.
3. ↑  „Paderborn holt Pröger - und alle sind zufrieden". *kicker Online* (германски). 14 January 2019. Посетено на 14 January 2019.

Надворешни врски
----------------

* Профил на DFB.de
* Профил на kicker.de
* VfB Олденбург II статистика на Fussball.de
* Кај Прегер на soccerway
Покана за ИКАС 2011
Патеката „Матка" на која се одржуват натпреварите во кајак на диви води
**Кајакарската федерација на Македонија** ги бележи своите почетоци во 1934 година, а за прв е формирана во 1947 година кога се формирани и првите клубови за диви и мирни води. Федерацијата до сега обележала голем број успеси како организатор на спортски првенства како што е Светското првенство на диви води, 1975 година и Европското првенство на диви води, 2004 г. за сениори. Секако еден од најзначајните спортски настани во Македонија кои се одржуваат во организација на Федерацијата е Илинденскиот Кајак Слалом (ИКАС), за првпат организиран во 1969 година.

Надворешни врски
----------------

Официјален портал на федерацијата Архивирано на 21 август 2011 г.

Кајакарски клубови во Македонија на диви води
---------------------------------------------

* ККК „Илинден 90" - Скопје
* ККК „Скопје" - Скопје
* ККК „Ластовица"- Скопје
* ККК „Бабуна" - Велес
* ККК „Вила Зора" - Велес
* ККК „Гемиџии 903" - Велес
* ККК „Лавови Фаланга" - Скопје
* ККК „Вардар" - Велес
* ККК „Сарај" - Скопје
* ККК „Матка" -Скопје
* ККК „Просек" - Демир Капија
* ККК „Арка-Борец" - Велес

Кајакарски клубови во Македонија на мирни води
----------------------------------------------

* ККК „Радика" - Дебар
* ККК „Дрим" - Струга
* ККК „Стрмец" - Охрид